Viljandi 18. juuni 2024 nr 181

**Kannukülas Raja ja Kabelimäe katastriüksuste**

**detailplaneeringu koostamise lõpetamine**

Kannukülas Raja katastriüksuse omanik esitas Viljandi Vallavalitsusele taotluse (reg 11.06.2024 nr 7‑2/24/1-2) Tarvastu Vallavalitsuse 19.10.2010 korralduse nr 300 „Detailplaneeringu koostamise algatamine“ alusel algatatud detailplaneeringu koostamise lõpetamiseks.

Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Tarvastu Vallavalitsuse 19.10.2010 korraldusega nr 300 „Detailplaneeringu koostamise algatamine“ algatati Kannukülas Raja (katastritunnus 79701:001:0132) ja Kabelimäe (katastritunnus 79702:002:1190) detailplaneering, mille eesmärgiks oli asukoha leidmine ja vajalike tingimuste väljaselgitamine Kabelimäe vaatetorni püstitamiseks ja Kärstna kabeli ümbruse korrastamiseks.

Detailplaneeringut ei ole käesoleva ajani esitatud planeerimisseaduse §-s 134 sätestatud vastuvõtmise otsuse tegemiseks.

Vastavalt planeerimisseaduse § 129 lg 1 p-le 2 võib detailplaneeringu koostamise lõpetada, kui kinnisasja omanik esitab taotluse detailplaneeringu koostamise lõpetamiseks.

Haldusmenetluse seaduse § 43 lg 2 sätestab, et kui taotletud haldusakt otsustatakse jätta andmata, antakse selle kohta vastav haldusakt.

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 129 lg 1 p 2 ja lg 2, haldusmenetluse seaduse § 43 lg 1 p 1 ja lg 2, § 68 lg 2, § 70 lg 1 ning Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1:

1. Lõpetada Tarvastu Vallavalitsuse 19.10.2010 korraldusega nr 300 „Detailplaneeringu koostamise algatamine“ algatatud Raja (katastritunnus 79701:001:0132) ja Kabelimäe (katastritunnus 79702:002:1190) katastriüksustel detailplaneeringu koostamine.
2. Viljandi Vallavalitsuse planeeringuspetsialistil teavitada detailplaneeringu koostamise lõpetamisest ja selle põhjustest, lähtudes planeerimisseaduse § 128 lg 6 ja lg 8 sätestatust ning samuti lisada teavitus Viljandi valla veebilehele [www.viljandivald.ee](http://www.viljandivald.ee).
3. Tunnistada kehtetuks Tarvastu Vallavalitsuse 19.10.2010 korraldus nr 300 „Detailplaneeringu koostamise algatamine“.
4. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Kauba 9, 71020 Viljandi) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
5. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Gerly Sankovski

jurist vallasekretäri ülesannetes